
A feldolgozásra választott demonstrációs kísérlet forrása a Nuffield Foundation1 honlapja. A londoni székhelyű alapítvány 1943-ban elköteleződött a társadalmi fejlődés elősegítése, különösen az oktatás széleskörűvé tétele és a hátrányos helyzetű tanulók felzárkóztatása mellett. E törekvés megvalósításának része, hogy szabadon letölthető segédanyagaikkal támogatást nyújtanak a természettudományokat oktató tanároknak. Ezen belül a kémiatanároknak szinte kimeríthetetlen kútforrást kínálnak kísérletekből, azon megfontolásból, hogy ezek bemutatása a diákok számára érdekes, a tanulásra motiváló, segíti az anyagrészek memorizálását, táplálja a kísérletező kedvet, és végül a pályaválasztás során is a tudományág felé terelheti a tanulókat.
Réz átalakítása „ezüstté” és „arannyá”
Kísérlet2
Egy rézérmét fémcinkkel érintkező nátrium-cinkát-oldatba merítünk. Az pénzdarabon cinkbevonat keletkezik, mely színében ezüstös megjelenésű. Az így bevont érmét néhány másodpercre Bunsen-égő lángjába tartjuk, mire a cink és a réz sárgaréz ötvözetet képez. A pénz most aranynak tűnik.
Óravázlat


Egyszerű demonstrációs kísérlet a galvanizálás és az ötvözetek kémiájának tárgyalásához. Tetszőleges korcsoportban alkalmazható az elméleti feldolgozás kifinomultságának változtatásával.

Időigény kb. 10 -15 perc.

Vegyszerek
Nátrium-hidroxid-pasztilla (MARÓ), 24 g

Cinkpor (RENDKÍVÜL GYÚLÉKONY, A KÖRNYEZETRE VESZÉLYES), 5 g

Acélgyapot (2. jegyzet)

Ioncserélt vagy desztillált víz, 100 cm3
Rézérme (3. jegyzet)

További információkért olvassa el alább az Egészség- és balesetvédelmi gyakorlati jegyzeteket!
Eszközök
Bemutatónként:
Védőszemüveg
Egyszer használatos védőkesztyű (lehetőleg nitril)

Főzőpohár (250 cm3)

Bunsen-égő (1. jegyzet)

Vasháromláb és kerámiás drótháló
Fogó vagy csipesz
Üvegbot
Hozzáférés mérleghez
Egészség- és balesetvédelmi gyakorlati jegyzetek 

Általános szabályok3
Viseljünk védőszemüveget és egyszer használatos védőkesztyűt.

Nátrium-hidroxid, NaOH(sz), (MARÓ).
Cinkpor, Zn(sz), (RENDKÍVÜL GYÚLÉKONY, A KÖRNYEZETRE VESZÉLYES). A megmaradó finoman porított cinket ne hagyjuk megszáradni, mert öngyulladó. Semmisítsük meg úgy, hogy vízzel átöblítjük, majd feleslegben vett híg kénsavval feloldjuk. A kapott cink-szulfát-oldatot a lefolyóba önthetjük.
Hidrogéngáz, H2(g), (RENDKÍVÜL GYÚLÉKONY).
1. Mivel a hidrogént a cink forró nátrium-hidroxid-oldatból fejleszti, javasolható alternatív fűtőeszköz, pl. elektromos főzőlap használata. Ha Bunsen-égőt alkalmazunk, akkor azt zárjuk el még a cink oldathoz adása előtt!
2. Acélgyapot hiányában más súrolószer vagy eszköz is használható.

3. Rézfólia is alkalmazható, de jobb egy pénzdarab, mert az hétköznapi tárgy, aminek az arannyá változtatását a közönség rendszerint lelkesedéssel fogadja. Állami törvénykezés szankcionálhatja a „hivatalos pénzeszköz megrongálását”, ezért egyes országokban tanácsos lehet inkább külföldi pénzérmét választani. Ilyen esetben természetesen a bemutató előtt próbakísérletet szükséges végezni, hiszen a külföldi címletek változatos összetételű ötvözetekből állhatnak.

Kivitelezés


A bemutató előtt
a
Egy 250 cm3-es főzőpohárban, folyamatos keverés mellett 100 cm3 ioncserélt/desztillált vízzel feloldunk 24 g nátrium-hidroxidot. Az oldat felmelegszik és MARÓ hatású!
b
Az oldatot forrásig melegítjük Bunsen-égő felett. Figyelem! A forró oldat ERŐSEN MARÓ.
c
Zárjuk el a Bunsen-égőt!
d
Óvatosan 5 g cinkport adunk az oldathoz. Az oldat ekkor felpezseg, mivel a cink egy része nátrium-cinkát képződése és hidrogéngáz fejlesztése mellett feloldódik.
e
Egy rézérmét acélgyapottal fényesre csiszolunk.

A demonstrációs kísérlet
a
Beledobjuk a megtisztított rézérmét a forró nátrium-cinkát-oldatot és a maradék cinket tartalmazó főzőpohárba.

b
Az oldatban a pénzdarabnak érintkeznie kell a cinkporral. Szükség esetén üvegbottal mozgassuk meg az érmét.
c
A pénzdarabon hagyjuk kialakulni a fényes cinkbevonatot. Ehhez kb. 2-3 perc szükséges. Tovább hagyva az oldatban az érmét cinkrögök tapadhatnak rá.

d
A bevont pénzdarabot csipesszel vagy fogóval kivesszük és folyóvízzel lemossuk róla a nátrium-hidroxid és a nátrium-cinkát nyomait.
e
Mutassuk fel a közönségnek az „ezüstpénzt”!
f
Csipesz vagy fogó segítségével a Bunsen-égő lángjának felső részébe tartjuk a bevont érmét néhány másodpercig, mialatt annak felszíne aranyszínűre változik. Megfordítjuk a pénzdarabot, hogy mindkét oldala egyformán átmelegedjen. A túlhevítés azonban kerülendő.

g
Hagyjuk az érmét lehűlni és mutassuk fel a közönségnek!
Tanári jegyzetek


Tanácsos a bemutató előtt próbakísérletet végezni.

Amennyiben a nátrium-cinkát-oldat és a cink keveréke is homályos, hagyjuk lehűlni és szűrjük ki a cinket, hogy áttetsző szűrletet kapjunk. Helyezzünk egy kis darab cinkfóliát a folyadékba a cinkpor helyettesítésére.

Előfordulhat, hogy a fiatalabb diákok saját pénzdarabjukat szeretnék bevonni.

Elméleti háttér:

A cink nátrium-hidroxiddal nátrium-cinkát képződése mellett reagál:

Zn(sz) + 2 NaOH(aq) + 2 H2O(f) → Na2[Zn(OH)4](aq) + H2(g)

A fémbevonáskor egy galvánelem jön létre. A folyamat csak akkor megy végbe, ha a réz és a cink egymással érintkezik, akár közvetlenül (mint itt), akár egy elektromos vezeték révén.
Az elektródreakciók:

Cinkelektród:
Zn(sz) → Zn2+(aq) + 2e– 

amit [Zn(OH)4]2–(aq) komplex képződése követ.
Rézelektród:
[Zn(OH)4]2–(aq) + 2e– → Zn(sz) + 4 OH–(aq)


A cinkbevonat olyan benyomást kelt, mintha az érmét ezüsttel vontuk volna be.
Az érmét Bunsen-lángban melegítve sárgaréz keletkezik a felszínhez közeli réz és a cinkbevonat ötvözeteként. Ez aranyszerű megjelenést kölcsönöz a pénzdarabnak.
A sárgaréz a réznek olyan ötvözete, mely 18%-tól 40%-g terjedő arányban cinket tartalmaz.

A cinkbevonat ipari megvalósítása (horganyozás) a fentiekhez hasonló, de hidroxidionok helyett inkább cianidot alkalmaznak komplexálószerként.

Elemzés

A kísérlet azért olyan izgalmas, mert ellenkezik azon ismeretünkkel, hogy a negatívabb standardpotenciálú fém a pozitívabb potenciálút oldatából képes kiválasztani, de a folyamat fordítva nem játszódik le.
A standard réz-, ill. cinkeletród cellafolyamata és potenciálja:

	0 = 0,76 V
	(2.)


Ezen elektródokból álló galvánelem negatív pólusa, anódja a cinkelektród lesz, pozitív pólusa, katódja a rézelektród, az elektromotoros erőt pedig a potenciálok különbsége adja meg:

 (3.)
A fémek persze nem feltétlenül merülnek mindig kationjaik 1 mol/dm3 koncentrációjú oldatába. A Nernst-egyenlet4 segít ilyenkor kiszámítani az elektródpotenciálokat és az elektromotoros erőt:

(6.)
Mikor csökkenne a galvánelem elektromotoros ereje nullára? Ha a kifejezésben álló utolsó szorzat értéke 1,10 V-ot adna. Ez akkor történik meg, ha a koncentrációk arányának logaritmusa éppen 1,10 V / 0,0296 V = 37 lesz!
Mi történik, ha fémcinket merítünk Cu2+-ionok oldatába? A cink oldódik, ezzel elektródpotenciálja nulláról pozitív értékre növekszik [Zn2+]. A rézionok pedig fémrezet választanak ki a cink felületén, ezzel létrehozva a spontán elektrokémiai folyamat másik elektródját. Mikor áll le a reakció? Ez a kiindulási koncentráció és az oldatba merülő fém felületének méretétől függ. Vagy szinte(!) minden rézion fémrézzé alakul és az oldatban kialakul a kationok 37 nagyságrendnyi koncentrációkülönbsége, vagy még valószínűbb, hogy a kiváló réz az oldatba merülő teljes cinkfelületet befedi és így megakadályozza további oldódást.
Mi történik fordított helyzetben, ha fémrezet merítünk Zn2+-ionok 1 mol/dm3 koncentrációjú  oldatába? Láthatóan semmi, de szemünk számára láthatatlan mértékben mégis oldódik a réz és kiválaszt egy nagyon kevés cinket.
Miért fejleszt a cink savakból hidrogént és a réz miért nem? Mert a skála referenciapontjaként szolgáló folyamat

standardpotenciáljánál előbbinek kisebb, utóbbinak pedig nagyobb a potenciálja. A Nernst-egyenlet megmutatja, hogy nem sokat számít, ha a sav nincs 1 mol/dm3 koncentrációjú oldatban. Nagyságrendenként, pH-egységenként, mindössze 0,06 V-ot. Ha azonban a [H+] egészen 10-14 mol/dm3-ig csökken, akkor már igazán illendő áttérnünk a cellafolyamat újabb felírására, bár a lényeg változatlan

	0 = 0,83 V
(8.)


De hát ennél a cink standardpotenciálja pozitívabb! Akkor miért oldja a lúg a cinket? Mert a kezdeti [Zn2+] távolról sincs 1 mol/dm3 koncentrációjú, ráadásul a keletkező kationok rögtön és folyamatosan komplexálódnak cinkát, szakszerűbben nátrium-[terahidroxo-cinkát(II)] vagy más összetételű komplexek formájában. A cinkre vonatkozó elektródfolyamatot a Chemical Education Digital Library5 a következő módon jellemzi:

	0 = 1,22 V
(9.)


Ha a rézérme-ezüstöző kísérletünk során a fémréz a fémcinkkel közvetlenül érintkezik, akkor a két fémelektród között nem lehet potenciálkülönbség.4 A réz esetleges oldódása oly csekély mértékűnek vehető, hogy ezzel nem érdemes próbálkoznunk a magyarázat megadásakor. A probléma feloldását az adhatja, ha a réz felületét a cinkáttal egyensúlyt tartó cinkötvözetként fogjuk fel. A megemelt hőmérséklet is kedvez az érintkező fémek ötvöződésének. Az ötvözetben a fém koncentrációja kisebb, mint egy közönséges cinkelektród esetében. A Nernst-egyenlet felírásakor ilyen fémkoncentrációt nem is szoktunk szerepeltetni, mert állandónak vesszük. Elegendő azonban annyit tudnunk, hogy mivel a fém az elektródfolyamatot jellemző egyenletben (9.) a cinkáttal ellentétes oldalon szerepel, „hígulása” is ellentétes hatással bír a potenciálra, nevezetesen növeli azt. Ezzel ráleltünk egy pozitívabb potenciálú elektródra, ahol a fémcink kiválása zajlik.
A kísérlet elméleti hátterének középiskolai tárgyalását csak a legérdeklődőbb, tanulmányi versenyek iránt elkötelezett diákok esetében, fakultációs keretek között tartom elképzelhetőnek. Az elektrokémia egyetemi szintű tárgyalását azonban kiválóan színesítheti, „megeleveníti” a Nernst-egyenletet.
A forró lúg és a cinkpor veszélyei miatt a kísérlet csak tanári demonstrációra alkalmas. Ebben a szerepben viszont nagyon látványos, a diákok érdeklődését valóban felkeltheti, hiszen ki ne szeretne könnyen gyorsan ezüstöt, aranyat szerezni?… Mivel az elektrokémiának sokkal alapvetőbb ismeretei is nehézséget okozhatnak egy középiskolásnak, a kísérlet magyarázata ilyenkor csak felszínes lehet. Utalhatunk a galvanizálás, horganyozás ipari jelentőségére is.
A magyar érmék megrongálására vonatkozó tilalmat nem találtam a Jegybanktörvényben.6
Függelék

A Magyarországon jelenleg hivatalos pénzérméket7 a Magyar Pénzverő Zrt.-ben készítik. Mindegyik tartalmaz rezet, de minden esetben ötvözet formájában. Az 5 Ft-os és a 20 Ft-os címletek színe aranysárga, összetétele 75% réz, 4% nikkel és 21% cink. Az ezüstfehér színű 10 és 50 Ft-os érmék 75% rezet és 25% nikkelt tartalmaznak. Mindkét ötvözet megjelenik a nagyobb címleteknél. A 100 Ft-os érme „bicolor” bevont acél, a fenti ötvözetek az aranysárga belső „mag” és az ezüstfehér külső „körgyűrű” színezését adják. A 200 Ft-os címlet „bimetál”, magját az ezüstfehér, körgyűrűjét az aranysárga ötvözet adja.

